CELEX: 32019D1934
Language: sk
Date: 2019-03-18 00:00:00
Title: Rozhodnutie Rady (EÚ) 2019/1934 z 18. marca 2019 o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

22.11.2019   
               
               
                  SK
               
               
                  Úradný vestník Európskej únie
               
               
                  L 301/1
               
            
         ROZHODNUTIE RADY (EÚ) 2019/1934
         z 18. marca 2019
         o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 172 v spojení s článkom 218 ods. 5 ,
         so zreteľom na akty o pristúpení Bulharskej republiky a Rumunska (1) a Chorvátskej republiky (2), a najmä na ich článok 6 ods. 2,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (3) (ďalej len „dohoda“) bola podpísaná 9. septembra 2006 (4) a nadobudla platnosť 1. júla 2016 (5).
                  
               
                     (2)
                  
                  
                     Bulharsko a Rumunsko sa stali členskými štátmi Únie 1. januára 2007 a Chorvátsko 1. júla 2013.
                  
               
                     (3)
                  
                  
                     V súlade s článkom 6 ods. 2 aktov o pristúpení Bulharska a Rumunska a Chorvátska sa má pristúpenie k dohode dohodnúť prostredníctvom protokolu k uvedenej dohode (ďalej len „protokol“). V súlade s článkom 6 ods. 2 týchto aktov o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknutá tretia krajina.
                  
               
                     (4)
                  
                  
                     Rada povolila 23. októbra 2006 a 14. septembra 2012 Komisii začať s dotknutou treťou krajinou rokovania zamerané na uzavretie protokolov k medzinárodným dohodám uzavretým Úniou a jej členskými štátmi.
                  
               
                     (5)
                  
                  
                     Rokovania s Kórejskou republikou boli úspešne ukončené výmenou verbálnych nót.
                  
               
                     (6)
                  
                  
                     Protokol by sa mal podpísať,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie a jej členských štátov schvaľuje podpis Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii, s výhradou uzavretia uvedeného protokolu (6).
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 18. marca 2019
            
               
                  Za Radu
               
               
                  Predseda
               
               P. DAEA
            
         
         
            (1)  Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia (Ú. v. EÚ L 157, 21.6.2005, s. 203).
         
            (2)  Akt o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu (Ú. v. EÚ L 112, 24.4.2012, s. 21).
         
            (3)  Ú. v. EÚ L 288, 19.10.2006, s. 31.
         
            (4)  Rozhodnutie Rady 2006/700/ES z 1. septembra 2006 o spolupráci na civilnom globálnom satelitnom navigačnom systéme (GNSS) medzí Európskym spoločenstvom a jeho členskými štátmi na jednej strane a Kórejskou republikou na strane druhej, v mene Spoločenstva (Ú. v. EÚ L 288, 19.10.2006, s. 30).
         
            (5)  Rozhodnutie Rady (EÚ) 2016/944 zo 6. júna 2016 o uzatvorení Dohody o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (Ú. v. EÚ L 157, 15.6.2016, s. 19).
         
            (6)  Text protokolu sa uverejní spolu s rozhodnutím o jeho uzavretí.